वाॅइस 4 गर्ल्स की निदेशक स्पेंसर बताती हैं, ‘‘हमने अनुसंधान करने के साथ अपने काम को प्रारंभ किया लेकिन इन लड़कियों से बातचीत के दौरान हमें मालूम हुआ इन किशोरियों के बीच एक खुश, स्वस्थ और सुरक्षित जीवन बिताने के लिये आवश्यक बेहद जरूरी बातों की जानकारी की बेहद कम थी।’’ इस बात का स्पष्ट उदाहरण इन्हें एक किशोरवय लड़की से मिला जिसने इन्हें बताया कि कैसे जब उसे पहली बार मासिक स्त्राव का अनुभव हुआ और उसे यह नहीं समझ में आया कि उसे रक्तस्त्राव क्यों हो रहा है और वह इस निष्कर्ष पर पहुंच गई कि उसे कैंसर हो गया है। वह रोजाना अकेले बैठकर रोती रहती और उसने इस बात को अपने माता-पिता से भी छिपाकर रखा क्योंकि वह उन्हें यह नहीं बताना चहती थी कि वह जल्द ही मरने वाली है। स्पेंसर कहती हैं, ‘‘हमने इसके बात का फैसला कर लिया कि अपनी तरफ से प्रयास करेंगे कि और किसी लड़की को इस प्रकार के अनुभव से न गुजरना पड़े। यौवनावस्था का आरंभ अपने आप में एक बेहद कठिन अनुभव होता है लेकिन आपका शरीर इस दौरान बदलाव के कैसे दौर से गुजर रहा है इसे न जानना अलगाव की एक भावना को पैदा करता है और आपके लिये जोखिम भरा हो सकता है।’’